CONSILIUL LOCAL AL    MUNICIPIULUI CRAIOVA

HOTĂRÂREA NR. 136
         Consiliul Local al Municipiului Craiova, întrunit în şedinţa ordinară din data de 28.08.2008.

  Având în vedere raportul nr.115310/2008 întocmit de Direcţia Patrimoniu prin care se propune aprobarea Studiului de Oportunitate şi a Caietului de sarcini, în vederea concesionării prin licitaţie publică a unui teren aparţinând domeniului privat al municipiului Craiova, situat în cart. Craioviţa Nouă, str.George Enescu, pentru  realizarea unui spaţiu comercial şi rapoartele comisiilor de specialitate ale Consiliului Local al Municipiului Craiova nr.75, 76, 77, 81 şi 82/2008 ;

În temeiul art.36 alin.2 lit.c coroborat cu alin.5 lit. b, art.123 alin.2 şi art.45 alin.3 din Legea nr.215/2001, republicată privind administraţia publică locală;

HOTĂRĂŞTE:
Art.1.  Se aprobă  Studiul de Oportunitate şi Caietul de sarcini prevăzute în anexele nr.1 şi 2, parte integrantă din prezenta hotărâre, în vederea concesionării prin licitaţie publică, a terenului aparţinând domeniului privat al municipiului Craiova, aferent porticului în suprafaţă de 58,1 mp., situat în cart. Craioviţa Nouă, str.George Enescu, construcţie independentă de bl.200 OP, identificat conform anexei nr.3 care face parte integrantă din prezenta hotărâre, în vederea realizării unui spaţiu comercial.
Art.2. Nivelul minim al redevenţei va fi cel stabilit prin raportul de evaluare care va fi supus aprobării Consiliului Local al Municipiului Craiova.
Art.3. Serviciul Administraţie Publică Locală, Direcţia Urbanism şi Amenajarea Teritoriului, Direcţia Patrimoniu şi Direcţia Economico - Financiară vor aduce la îndeplinire prevederile prezentei hotărâri.

